Mindenki a bőrén tapasztalhatja, hogy amiért nincs elég közszolga a kormányablakokban – mert kirúgta őket a gondos kormány – órákat kell várni az ügyintézésre. A pofátlanság teteje, hogy ezalatt az idő alatt is Fidesz-propagandát tolnak a sorszám-automatákon.

… hogy addig is tanuljon az ember, amíg szív!

Hadházy Ákos közösségi oldalán számolt be “élményéről”

“Ebben is nagy a pofátlanság-faktor.

Ma az összeomló közigazgatás miatt több, mint fél órát kellett fiam lejárt személyije miatt várakozni. Az arcátlan kormánypropaganda azonban itt is dúl: a sorszámot kijelző monitoron nem azt írják ki, hogy

“TISZTELT ÁLLAMPOLGÁROK, A VÁRAKOZÁSÉRT SZÍVES ELNÉZÉST KÉRÜNK,

hanem a mellékelt fotókon látható szintű kormánypropagandát myomják- hagy tanuljon az ember, amíg szív.

Egyik kedvencem arról örvendezik,

hogy az ÁTLAG nyugdíj ÉVES szinten 42 ezerrel nő- az a több százezer kisnyugdíjas, aki havi 2000-et kapott, nemigen lesz persze lelkes , de talán lesznek olyan nem nyugdíjas emberek, akiben az marad meg, hogy 40 ezerrel nőttek a nyugdíjak.

Az is szép gyöngyszem, ahol a közigazgatás szétveréséért felelős államtitkár képe alatt AZ ÉLETMINŐSÉG SZEMPONTJÁBÓL NEM KÜLÖNBÖZHETNEK A VÁROSOKTÓL felirat látszik, vagy amikor a vállalkozókat segítő mesésen alacsony és egyszerű adózásról hazudoznak.

A sluszpoén

a személyit a fiamnak nem sikerült elintézni, mert a saját bevallása szerint is betanuló időben dolgozó ügyintéző elhajtotta azzal, hogy nem hoztuk el az útlevelét, csak az egy hete lejárt személyit. Úgyhogy holnap nézegethetem újra a propagandát.

Mit lehet mondani erre?

A jó moszkvai nagynénikéjükkel szórakozzanak!”